Los Hechos 22:3
3—Lic in aj Israel winak; in alaxnak pa tinimit Társo, re i jyub Cilícia; xui-ri, waral xin q'uiy wi pa Jerusalen. Chi xin tijoj wi wib ru' i nim laj mayes, mam Gamaliel. Xin naw ru' ire chi lic 'o u chac quin 'an pacha cu bij i ujer 'atbal tzij chi mas ocsam u 'ij cumal i katit ka mam. 'Ax quin tijin wi chu 'onquil in patan chirij i Dios; lic in yom wib chu 'onquil, xak jun ru' pacha quix tijin yix chu 'onquil wo'or.